
LIETUVOS RESPUBLIKOS SEIMO

teisės ir teisėtvarkos komitetas

PAPILDOMO KOMITETO

I Š V A D O S

LIETUVOS RESPUBLIKOS ĮSTATYMO DĖL LIETUVOS RESPUBLIKOS VYRIAUSYBĖS, RUSIJOS FEDERACIJOS VYRIAUSYBĖS IR ŠVEDIJOS KARALYSTĖS VYRIAUSYBĖS SUSITARIMO DĖL IŠSKIRTINIŲ EKONOMINIŲ ZONŲ IR KONTINENTINIO ŠELFO RIBŲ SANKIRTOS BALTIJOS JŪROJE RATIFIKAVIMO PROJEKTUI  (XIP-251)

2009 m balandžio 8 d. 

Vilnius

1. Komiteto posėdyje dalyvavo: Komiteto pirmininkas Stasys Šedbaras, komiteto pirmininko pavaduotojas Julius Sabatauskas, komiteto nariai: Raimondas Šukys, Česlovas Vytautas Stankevičius, Vidmantas Žiemelis, Petras Gražulis, Edmundas Jonyla, Vytautas Gapšys, Laimontas Dinius. Komiteto biuro vedėja D. Komparskienė, patarėjai: R.Varanauskienė, L.Zdanavičienė, I.Leonavičiūtė, D. Latvelienė, V. Kanapinskas, Komiteto padėjėjos J. Januškevičienė ir  A. Jankauskaitė. 
Kviestieji asmenys: Vilniaus universiteto Teisės fakulteto Tarptautinės ir Europos Sąjungos teisės katedros vedėjas doc. dr. Dainius Žalimas, Užsienio reikalų ministerijos atstovai: Evaldas Ignatavičius, Zenonas Kumetaitis, Aleksas Dambrauskas.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Lietuvos Respublikos Seimo kanceliarijos Teisės departamentas,

2009-01-28
	
	
	
	Alternatyvių projektų Teisės departamente negauta.

Įvertinę projekto atitiktį Konstitucijai, galiojantiems įstatymams bei juridinės technikos taisyklėms, pastabų neturime.


	Pritarti


	


3. Piliečių, asociacijų, politinių partijų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.
5. Subjektų, turinčių įstatymų leidybos iniciatyvos teisę, pasiūlymai: 

	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys
	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Seimo narys Saulius Pečeliūnas
2009-01-26
	1
	
	
	Pasiūlymas: 1 straipsnis. Susitarimo ratifikavimas.
Lietuvos Respublikos Seimas, vadovaudamasis Lietuvos Respublikos Konstitucijos 10 straipsnio 2 punktu, 67 straipsnio 16 punktu, Lietuvos Respublikos tarptautinių sutarčių įstatymo (Žin., 1999, Nr. 60-1948) 7 straipsnio 1 dalies 1 punktu ir atsižvelgdamas į Respublikos Prezidento 2009 m. sausio 19 d. dekretą Nr. 1K-1678, ratifikuoja Lietuvos Respublikos Vyriausybės, Rusijos Federacijos Vyriausybės ir Švedijos Karalystės Vyriausybės susitarimą dėl išskirtinių ekonominių zonų ir kontinentinio šelfo ribų sankirtos Baltijos jūroje, pasirašytą 2005 m. lapkričio 30 d. Vilniuje.

	Nepritarti
	Abejotina, ar teikiama ratifikuoti tarptautine sutartimi Šalys nustato valstybinę sieną t. y., ar išskirtinių ekonominių zonų ir kontinentinio šelfo ribų sankirtos padėties (taško) nustatymas yra valstybės sienos nustatymas ir ar Konstitucijos 138 straipsnio pirmosios  dalies 1 punktą galima aiškinti plečiamai, nes jame yra nurodyta valstybės sienų pakeitimo, o ne nustatymo sąvoka. Teikiamu ratifikuoti įstatymo projektu sienos nekeičiamos.

Pažymėtina, kad šiuo atveju yra reikšmingas ne tiek trys, kiek dvi konstitucinės normos: t. y. bendroji Konstitucijos 67 straipsnio 16 punkto norma, nustatanti, kad Seimas ratifikuoja ir denonsuoja LR tarptautines sutartis, svarsto kitus užsienio politikos klausimus ir specialioji 138 straipsnio  pirmosios dalies 1 punkto norma, nustatanti, kad Seimas ratifikuoja ar denonsuoja LR tarptautines sutartis dėl LR valstybės sienų pakeitimo. 
Siūloma įrašyti  Konstitucijos 10 straipsnio 2 punkto nuostata yra skirta 138 straipsnio  pirmosios dalies 1 punkto normos detalizavimui, nustatant procedūrinį jos momentą (kvalifikuotos 4/5 daugumos reikalavimą balsuojant), todėl, kaip pagrindas neturėtų būti nustatoma įstatymo projekte. 
Atsižvelgiant į iškeltas abejones manytina, kad yra tikslinga siūlyti pagrindiniam komitetui pasiūlyti Seimui (Seimo nutarimu), vadovaujantis Konstitucijos 105 straipsnio pirmąja dalimi, kreiptis į Konstitucinį Teismą dėl šio įstatymo priėmimo tvarkos atitikimo Lietuvos Respublikos Konstitucijai.



	
	
	
	
	
	Pasiūlymas: 1 straipsnis. Susitarimo ratifikavimas.
Lietuvos Respublikos Seimas, vadovaudamasis Lietuvos Respublikos Konstitucijos 67 straipsnio 16 punktu, Lietuvos Respublikos tarptautinių sutarčių įstatymo (Žin., 1999, Nr. 60-1948) 7 straipsnio 1 dalies 1 punktu ir atsižvelgdamas į Respublikos Prezidento 2009 m. sausio 19 d. dekretą Nr. 1K-1678, ratifikuoja su pareiškimu (pridedama) Lietuvos Respublikos Vyriausybės, Rusijos Federacijos Vyriausybės ir Švedijos Karalystės Vyriausybės susitarimą dėl išskirtinių ekonominių zonų ir kontinentinio šelfo ribų sankirtos Baltijos jūroje, pasirašytą 2005 m. lapkričio 30 d. Vilniuje.


	Nepritarti
	Šis pareiškimas yra dvišalių, o ne trišalių santykių objektas, todėl neturėtų būti inkorporuotas į įstatymo projektą.


6. Komiteto sprendimas ir pasiūlymai:
6. 1. Siūlyti pagrindiniam komitetui pritarti įstatymo projektui Nr. XIP-251.

6.2. Siūlyti pagrindiniam komitetui pasiūlyti Seimui, vadovaujantis Konstitucijos 105 straipsnio pirmąja dalimi, kreiptis į Konstitucinį Teismą dėl šio įstatymo priėmimo tvarkos atitikimo Lietuvos Respublikos Konstitucijai.

7. Balsavimo rezultatai: už - 8;  prieš - 1; susilaikė - 0.


8. Komiteto paskirti pranešėjai: Česlovas Vytautas Stankevičius, Vytautas Gapšys, Edmundas Jonyla.


Komiteto pirmininkas 














          Stasys Šedbaras

